Burjassot celebra el Dia Internacional del Poble Gitano amb una jornada dedicada al món del flamenc
2025-07-24

L’Ajuntament de Burjassot, a través de la Regidoria de Serveis Socials, dirigida per Isabel Mª Mora, celebrarà divendres que ve 8 d’abril, el Dia Internacional del Poble Gitano. El punt de trobada de la jornada commemorativa serà el Centre Socioeducatiu Díaz Pintado, a partir de les 11.30 h.

Enguany, el Consistori ha triat com a temàtica de la jornada “El Flamenc: art i cultura del poble gitano” i al llarg de la mateixa, es comptarà amb la participació de persones coneixedores de l’art flamenc que parlaran sobre les seues variants, la seua història o l’impacte del flamenc sobre la cultura gitana.

Així mateix, els assistents tindran l’oportunitat de gaudir d’una representació musical en viu de falemenc per a conéixer la seua complexitat i facilitar la seua comprensió.